[ Напред >> ]\nРечта на Федър\nИ така, каза Аристодем, пръв говори Федър, който започна някъде оттам, че Ерос бил велик бог и предмет на учудване от страна и на хора, и на богове по много причини, особено във връзка с произхода му.\n- Понеже да си прапрастар бог, това е почетно нещо - каза той. - А доказателство за това е, че не съществуват родители на Ерос, нито пък се посочват от някого, бил той обикновен човек, бил поет. Хезиод предава, че в началото е възникнал Хаосът, а пък след това широкогръдата Земя (Гея), всякога сигурно седалище на всичко, и Ерос... Следователно според него след Хаоса възникнали тези две неща, Земята и Ерос. А Парменид говори за рождението му:\nНай-пръв от всички богове (богинята) създаде Ерос.\nС Хезиод е съгласен и Акузилай. По този начин от всички страни се потвърждава, че Ерос е прапрадревен бог.\nИ като най-древен, той е причина за най-големи блага за нас. Понеже аз не мога да посоча, че съществува по-голямо благо за един младеж от благороден влюбен, а за влюбения - любимо момче. Това, което трябва да ръководи през целия им живот хората, които искат да живеят хубаво, него не могат да го докарат с такъв успех нито роднинството, нито почести, нито богатство, нито нищо друго както любовта. И аз сега казвам: какво е това нещо? - Да се срамуваме от лошите неща и да се стремим към красивите. Понеже без тях не е възможно нито държава, нито отделно лице да върши големи и красиви дела. Затова аз твърдя, че ако мъж, който обича, се разбере, че постъпва лошо или че поради страхливост не се отбранява срещу нанасяното му от другиго зло, не ще страда така силно, нито ако разбере баща му, нито другар, нито някой друг, както ако го разбере любимото момче. Същото е и с обичаното същество - то се срамува преди всичко от влюбените в него, ако го видят в някаква лоша постъпка. Така че, ако би имало някакво средство да се създаде град или войска от влюбени и любимите им, те биха ги управлявали отлично, избягвайки всичко грозно и съревновавайки се в това помежду си. И ако биха воювали с други, такива хора, макар и малко на брой, биха излезли победители, така да се каже, над всички. Един влюбен мъж би приел далеч по-малко да бъде видян от любимото си момче, било че напуща бойния ред, било че захвърля оръжието, отколкото от всеки друг, и би предпочел пред това стократна смърт. А пък да изостави любимеца си или да не му помогне, когато се намира в опасност - няма да се намери такъв подлец, когото сам Ерос да не ентусиазира към доблест, така че да стане равен на най-големия по природа храбрец. Чисто и просто това, което казва Омир, че бог вдъхнал храброст на някои от героите, това Ерос прави да става чрез него с влюбените.\nИ единствено влюбените желаят да умрат за другия и това е не само при мъжете, но и при жените. Достатъчно доказателство за това твърдение пред гърците е Алкестида, дъщерята на Пелиас: тя единствена пожела да умре вместо мъжа си, макар че той имал и баща, и майка, тях тя дотолкова надминала в обичта поради любовта си, така че им показала, че те са чужди на сина си и близки само на име. Тази й постъпка се видяла толкова красива не само на хората, но и на боговете, че от мнозината, извършили много и хубави постъпки, боговете са дали на няколко, които се броят на пръсти, този дар - душата им да се върне от подземното царство, те са пуснали да се върне нейната душа, възхитени от постъпката й - дотолкова и боговете почитат и усърдието в любовта, и добродетелта. А Орфей, сина на Ойагър, те отпратили от подземното царство с празни ръце - те му показали призрака на жена му, за която дошъл, но самата нея не му дали, понеже смятали, че като певец-китарист, е изнежен и няма смелост да умре за любовта си като Алкестида, но измислил начин да влезе жив в подземното царство. Затова именно го и наказали и направили да бъде умъртвен от жени, не го почели като Ахил, сина на Тетида, да го пратят на Острова на блажените: Ахил узнал от майка си, че ако убие Хектор, ще загине, а ако не го убие, ще се върне в къщи и завърши живота си в старост. Въпреки това той се осмелил да помогне на влюбения в него Патрокъл и да отмъсти за него и не само да умре за него, но и да го последва в смъртта. Боговете се възхитили извънредно много от тази му постъпка и му оказали изключителна почит, че така високо ценял влюбения в него. А Есхил празнослови, като твърди, че Ахил бил влюбен в Патрокъл. Ахил е бил по-красив не само от Патрокъл, но и от всички други герои и освен това, както казва Омир, и много по-млад, понеже бил още без брада. Боговете действително ценят извънредно тази добродетел в любовта, но те все пак повече ценят, възхищават се и възнаграждават, когато любимият обича по-силно влюбения, отколкото когато влюбеният обича предмета на своята любов - понеже влюбеният е нещо по-божествено от любимия, тъй като е боговдъхновен. Затова те са почели и Ахил повече от Алкестида, като са го пратили на Острова на блажените.\nАхил превързва ранения Патрокъл\n(рисунка върху съд, ок. 500 г. пр.н.е.)\nТова са моите основания да твърдя, че между боговете Ерос е и най-стар, и най-достопочтен, и притежаващ най голяма сила да даде на хората добродетел и щастие и в живота, и в смъртта.\nТакава била приблизително речта на Федър, а пък след Федър говорили и други, но Аристодем не можеше да си спомни твърде думите им. Тях той ги отмина и разказа речта на Павзаний.\nРечта на Павзаний\n- Според мен, Федре, предметът на нашия разговор не беше поставен добре - просто да възхвалим Ерос. Ако съществуваше един Ерос - добре, но не съществува само един. И при положение, че той не е един, по-правилно е най-напред да се каже кой Ерос именно трябва да се хвали. Затова аз ще се опитам да поставя правилно въпроса, като първо определя кой Ерос трябва да хвалим, а след това да произнеса достойна за бога възхвала.\nВсички знаем, че има ли Афродита, има и Ерос. И ако Афродита беше една, един щеше да бъде и Ерос. Но понеже в същност те са две, и Еросите трябва да са двама. А как тези богини да не са две? Едната, струва ми се, е по-стара, няма майка и е дъщеря на Небето, която именно наричаме Небесна, другата е по-млада, дъщеря на Зевс и Диона, и която наричаме Простолюдна. Така че и Ерос, който е помощник на първата, следва да наричаме Небесен, а помощника на втората - Простолюден. Разбира се, че ние трябва да възхваляваме всички богове, но аз ще се опитам да определя какви са чертите на всеки от двата Ероса.\nПри всяко действие нещата стоят така: взето само по себе си, то не е нито красиво, нито грозно. Каквото сега в момента ние правим - пием ли, пеем ли, разговаряме ли - нищо от това, взето само по себе си, не е красиво. То става такова или не според начина, по който би се извършило: ако се върши красиво и правилно, то става красиво, в противен случай е грозно. Така е следователно и с любовта - не всеки Ерос е красив и достоен за възхвала, но който красиво подбужда към любов.\nАфродита, Ерос и Пан (ок. 100 г. пр.н.е.)\nСвързаният с Простолюдната Афродита Ерос е наистина низш и се проявява, в каквото му се случи. Той е именно, който се проявява в любовта на хората с низка природа. Най-напред такива хора обичат жени не по-малко от момчетата, на второ място те обичат повече тялото, отколкото душата им, и най-после обичат такива, които са по възможност най-глупави, понеже гледат само действието, а не ги е грижа дали то е красиво, или не. Оттук и резултатът на тяхното действие - еднакъв шанс има да се случи добър или лош. Такава любов идва именно от богинята, която е и по-млада от другата и поради своя произход има и от женското, и от мъжкото начало. А Небесната Афродита, първо, няма дял от женското, а само от мъжкото начало - това е то любовта към момчетата, и, второ, като по-стара, тя е чужда на невъздържаността. Поради това именно вдъхновените от този Ерос се обръщат към мъжкия пол, предпочитайки го като по-силен по природа и надарен с повече ум. И в самия този акт на любов към юношите, би могло да се познаят тези, които се движат изключително от този Ерос: те не се влюбват в момчета, преди у тях да почне да се проявява сериозно разумът, а това е времето, когато почва да им покарва брада. Тези, чиято любов започва по това време, те, мисля, са готови да останат и живеят заедно цял живот, а не да се възползуват от наивността на един младеж и да го излъжат, да се подиграят с него и веднага да хукнат по друг. Дори със закон трябва да се забрани любовта към деца, за да не разходват много сила за нещо неизвестно, а неизвестно е къде ще избият накрая децата - в добро или в зло - както душевно, така и телесно. Действително издигнатите хора сами си поставят този закон доброволно, но това трябва да бъдат принудени да вършат и простите, като им забраняваме, доколкото можем, да имат любов със свободни жени. Те са причина да се появи укорът, че изобщо е позорно да се отстъпва на любовта на поклонник, както някои се осмеляват да говорят, а те го говорят, като имат пред очи именно тях, с тяхната нетактичност и несправедливост, понеже всяко нещо, което не се върши прилично и законно, с право би заслужило укор.\nЕстествено, лесно можем да разберем законите за любовта в останалите градове, понеже те са определени ясно, докато у нас нещата стоят сложно. В Елида например, в Лакедемон, в Беотия и изобщо там, където няма изкусни оратори, чисто и просто е прието като нещо хубаво младежите да оказват благосклонност към влюбения и никой не би казал - нито млад, нито стар, - че това е нещо грозно. Така е, мисля, за да не би, ако се опитат да убеждават младежите - понеже не могат добре да говорят, - да изпаднат в трудно положение. А в Йония и у всички други, които се намират под властта на варвари, това се смята за нещо грозно. У варварите това се смята за срамно, също както любовта към знанието и любовта към гимнастическите упражнения, поради тираническия начин на управление - не е в интерес на управниците, мисля, у поданиците им да се раждат високи помисли, нито пък здрави приятелства и общувания, което обикновено създава наред с всичко друго и любовта най-вече. Това го изпитаха на гърба си и нашите тирани: любовта на Аристогейтон към Хармодий и здравата привързаност на Хармодий към него унищожиха тяхната власт. Така там, където благосклонността към влюбения е квалифицирана като нещо позорно, това се дължи на низостта у създателите на това мнение - както на деспотизма на управниците, така и на страхливостта на поданиците им. А където просто ей така се смята за нещо хубаво, то е поради леност на душата у създателите на това мнение.\nВ Атина обаче нещата са установени много по-добре, отколкото у тези народи, но в замяна на това пък, както казах, не е лесно да бъдат разбрани, ако се вземе пред вид каквото се говори - че е по-добре човек да обича явно, отколкото тайно, и то предимно най-благородни и издигнати, макар и да са по-грозни от другите; че освен това влюбеният намира от страна на всички чудесно насърчение като човек, който не върши нищо позорно, и неговият успех се смята за нещо хубаво, а неуспехът му за позорно; и освен че одобрява стремежа му към успех, нашият обичай е предоставил на влюбения възможността да се хвали с чудноватите постъпки, които върши и каквито, ако се осмели да върши при преследването на някаква друга цел освен тази, биха му докарали най-големите укори: ако например в желанието си да получи пари от някого или да заеме обществена длъжност, или да получи друга някаква власт, той би желал да постъпва така, както влюбените към своите любимци - да умоляват и коленичат, да им се кълнат в любовта си и да стоят пред вратите им, да искат да им робуват по начин, какъвто никакъв роб не би приел, той би бил възпиран да не постъпва така и от приятели, и от неприятели - едните с укорите си, че е мазник и подлец, другите със съветите си и че се срамуват заради него; а ако влюбеният върши всичко това, то му придава очарование и обичаят му го позволява без укор като че ли върши нещо прелестно! Но което е най-страшното, според общоразпространеното твърдение, единствено на такъв човек боговете могат да простят, че е престъпил клетвата си; нямало, казват, любовна клетва. Така и богове, и хора са дали пълна свобода на влюбения, както е според тукашния обичай; така че по този начин би могло да се заключи, че в този град се смята за прекрасно и да се обича, и да се стане приятел на влюбен. Но когато родителите определят на децата си надзорник, за да не им позволява да разговарят с влюбените в тях и това е било наредено на надзорника, а връстници и другари, ако забележат подобна постъпка, ги упрекват, а пък по-старите от своя страна не възпират упреците и не се карат на такива деца, че не говорят право - ако се погледне към тези факти, ще се заключи обратното, именно че подобни любовни връзки се смятат у нас за нещо най-позорно.\nА в същност нещата стоят според мен така. Те не са така прости, както казах в началото - самò по себе си едно нещо не е нито красиво, нито грозно, но то е красиво, ако се върши по красив начин, и грозно, ако се върши по грозен начин. Така че грозно е да се проявява благосклонност към порочен човек по порочен начин, а хубаво е - към честен човек по красив начин. А порочен е оня влюбен от простолюдието, който обича тялото повече от душата. Той не е постоянен, тъй като не е влюбен в едно постоянно нещо: с увяхването на цветето на тялото, което именно обича, "той литва и изчезва", посрамил многото си думи и обещания. А влюбеният в моралните качества остава влюбен цял живот, понеже се е слял с нещо трайно. Тези хора именно нашият обичай изисква да изпитваме добре и хубаво и към едните да се проявява благосклонност, а другите да се избягват. Поради това той препоръчва на едните да преследват, а на другите да бягат и като председател на едно състезание той иска да изпита от коя от двете категории е както влюбеният, така и обичаният. Така поради тази причина се смята за грозно, първо, бързо да се предадеш, да няма време, което се смята, че изпитва най-добре повечето неща; второ, грозно е да се предадеш за пари или за политическа власт, независимо дали притеснен от нещастие си се стреснал и не си могъл да издържиш, или пък че не си презрял да те облагодетелствуват с пари или с политически успехи. Понеже нищо от това не може да се смята за сигурно и трайно, независимо че от това не се ражда благородно приятелство.\nТака, според както е прието у нас, един-единствен път остава за обичания, ако мисли да проявява благосклонност към влюбения в него. А у нас е прието следното: както в случая с влюбените, в каквото и робство да се поставят доброволно спрямо любимеца си, не трябва да има ласкателство или нещо позорно, така и тук остава едно единствено доброволно робство, в което няма нищо позорно - то е, което има за цел добродетелта. У нас действително е прието, ако някой иска да се привърже към някого с намерението да стане чрез него по-добър било в областта на някакво знание, било в някаква друга област на добродетелта, такова доброволно робство да не се смята за грозно и за ласкателство. Тези два наши обичая трябва несъмнено да се обединят в едно - този, който се отнася до любовта към момчетата, и този, който се отнася до знанието и до другите области на добродетелта, ако благоволението на любимеца към влюбения в него има за цел моралното издигане на любимеца. Когато влюбен и любимец стигнат в унисон до това схващане, всеки един съобразявайки се със засягащото го правило - единият, помагайки в каквото и да е на любимеца си, който му отдава благоволението си, би му помагал с оглед на справедливостта, а другият, служейки на наставника си, който му дава знание и го учи на добродетел, би му служил в каквото и да е също тъй с оглед на справедливостта; ако единият е способен да му помогне да придобие разумност и останалите добродетели, а другият се стреми да получи възпитание и знание във всичко останало, - тогава именно в съчетаването в едно на тези две правила, единствено тогава благоволението на любимеца към поклонника му е нещо красиво; в друг случай - решително не! При това положение няма нищо позорно човек да бъде излъган, докато при всички други - излъган ли е човек, или не - това му носи позор. Ако например някой отдава благоволението си на един поклонник, смятайки го за богат, заради богатство и се излъже, не получи пари, понеже поклонникът му се окаже беден, това не е по-малко срамно; понеже такъв младеж си показва характера, че за пари би угаждал на когото и да е независимо какво, а това не е хубаво нещо. По същата логика, ако един младеж отдаде благоволението си на някого, смятайки го за добър и с намерението чрез това приятелство да стане по-добър той самият, и се излъже, понеже поклонникът се окаже лош човек и непритежаващ добродетел, такава заблуда има в себе си красота; понеже той също така е показал по отношение на себе си, че всяко нещо е вземал напълно присърце заради добродетелта и да стане по-добър, а това пък е вече най-прекрасното от всичко. По този начин да се оказва благоволение на влюбен за добродетел е изцяло красиво нещо. Този е Ерос, който е свързан с Небесната богиня и той е Небесен, той е извънредно ценен и за държавата, и за отделните лица, понеже изисква да проявяват голяма грижа към добродетелта както самият влюбен, така и любимецът. Всички други Ероси са свързани с другата богиня - Простолюдната.\nТова, Федре, мога, без да съм се готвил, да добавя към твоите думи по въпроса за Ерос.\nКато престанал Павзаний - софистите ме учат да употребявам такива алитерации, - Аристодем каза, че трябвало да говори Аристофан, но преял ли бил, или поради нещо друго, започнал да хълца и не му било възможно да говори; затова се обърнал към лекаря Ериксимах, който заемал мястото до него:\n-\tЕриксимахе, справедливостта изисква или да ми спреш хълцането, или да говориш преди мен, докато престана.\n-\tЩе направя и двете - отвърнал Ериксимах. - Аз ще взема реда ти и ще говоря, а след като спреш да хълцаш, ще вземеш думата. Но докато аз говоря, спри да дишаш, ако обичаш, малко по-продължително време и хълцането ти ще престане; не престане ли, направи гаргара с вода, окаже ли се хълцането упорито, вземи нещо такова, с което да си погъделичкаш носа, кихни, и като направиш това един-два пъти, ще ти мине.\n- Ти почни да говориш - каза Аристофан, - а аз ще направя това.\nРечта на Ериксимах\n- Понеже Павзаний започна речта си добре - каза Ериксимах, - но не я завърши по задоволителен начин, мисля, че е необходимо аз да се опитам да й придам завършеност. Че Ерос е двоен, мисля, добре е определено. Но че това се отнася не само до душата на хората спрямо хубавите момчета, но и до много други неща и в другите области - и до тялото на всички живи същества, и до това, което расте в земята, и, така да се каже, до всичко съществуващо, струва ми се, че това заключение се налага от медицината, от моето изкуство, колко велик и чудесен, и свързан с всичко е този бог и в човешката, и в божествената област.\nЩе започна с медицината, за да покажа уважението си към това изкуство. Природата на телата съдържа този двоен Ерос. Здравето и болестта в едно тяло са две различни и неподобни състояния и в това всички са съгласни. А неподобното се стреми и обича неподобното; така че в здравото тяло Ерос е един, а в болното -друг. Както току-що Павзаний казваше, че е нещо хубаво да се проявява благосклонност към добрите хора, а грозно - към разпуснатите, същото е и с тялото: хубаво е и трябва да се проявява благосклонност към добрите здрави начала в тялото и това е, което наричаме медицина, а грозно е и не трябва да се проявява благосклонност към лошите и болезнени начала, ако действително някой иска да бъде истински лекар. Понеже медицината, накратко казано, е наука за прояви на любов в тялото към изпълване и изпразване; и който може да различи хубавия и грозния Ерос, той е отличен лекар; а който извърши промени, да докара в тялото вместо единия другия Ерос, и в което тяло няма Ерос, а трябва да се внедри и той знае да постигне този резултат или пък да отстрани съществуващия - този човек би бил отличен майстор. Защото той трябва да съумее да установи приятелство именно между тези елементи в тялото, които са най-враждебни помежду си, и да ги накара да се обичат взаимно; а най-враждебни са най-противоположните: студено и топло, горчиво и сладко, сухо и мокро и всичко от този вид. С умението си да внуши любов и съгласие между тези враждебни начала нашият прадед Асклепий, както твърдят тук присъствуващите поети и аз вярвам, е създал нашето изкуство.\nИ така, медицината, както казвам, се ръководи изцяло от този бог. Същото е и с гимнастиката и земеделието. Що се отнася до музиката, то за всеки, който от малко-малко обърне внимание, е съвсем ясно, че и с нея е същото, както при тези изкуства, и може би това иска да каже и Хераклит, понеже не се е изразил много сполучливо: Единството, казва той, противопоставяйки се самó на себе си, се съединява, също както хармонията (съзвучието) при лъка и при лирата. Съвсем нелогично е да се твърди, че хармонията е противопоставяне или че тя се състои от елементи, които още се противопоставят. Но може би е искал да каже следното, че благодарение на музикалното изкуство от високия и ниския тон, които първоначално се противопоставят, а след това се поставят в съгласие, се получава като резултат хармония - ако високият и ниският тон се намират още в опозиция, не е възможно в никакъв случай да има хармония! Понеже хармонията е съзвучие, а съзвучието е вид съгласие; невъзможно е съгласие от противоположни елементи, докато са още противоположни, а противоположното от своя страна, ако не е в съгласие, е невъзможно да хармонира; както се образува и ритъм от бърз и бавен елемент, които първоначално са противоположни, а след това са доведени в съгласие. Както пó преди медицината, така и музиката създава съгласие между всички тези елементи, като внедрява любов и съгласие помежду им. Така че от своя страна и музиката, що се отнася до хармонията и ритъма, е наука за прояви на любов. В самото съставяне на хармония и ритъм никак не е трудно да различим елементите, отнасящи се до любовта, нито пък че в случая не се касае за два вида любов. Но когато трябва във връзка с човека да се използува ритъм и хармония, било като се композира - това именно се нарича "лирична композиция", melopoiía, било като правилно се изпълняват композираните вече лирични песни и размери - това, което пък се нарича образование, - тук вече се явява трудността и необходимостта от добър майстор. И тук се връщаме към същата идея - че трябва да се оказва благосклонност на хора порядъчни, и то да станат евентуално по-порядъчни, ако още не са такива, и да се пази тяхната любов; тази е именно красивата любов, Небесният Ерос, свързаният с музата Урания Ерос. А свързаният с музата Полимния Ерос е Простолюдният, с когото трябва да си служим предпазливо в случаите, когато това би се изисквало, за да получим от него удоволствие, без да причини някаква разпуснатост. Такъв е случаят с нашето лекарско изкуство, където е крайно важно да управляваме желанието си в областта на готварството, та да изпитаме удоволствие, без да се разболеем. Така че и в музиката, и в медицината, и във всички други области, както човешки, така и божествени, трябва да сме внимателни, доколкото ни е възможно, към всеки от двата Ероса; тъй като и двата съществуват там.\nПонеже и в свързването на годишните сезони присъствуват напълно тези два Ероса, то когато противоположните елементи, за които току-що говорих - горещо и студено, сухо и мокро, - при взаимната си среща попаднат на приличния Ерос и ги обхване хармония и разумно съчетаване, тогава те носят плодородна година и здраве на хората и на останалите животни, и на растенията; те не страдат от никаква вреда. Но надделее ли в годишните времена и налети ли с насилие другият Ерос, тогава много нещо се унищожава и големи вреди се нанасят; поради това обикновено избухват чумни епидемии и много други различни болести и по животните, и по растенията - от несъответствието и безредието във взаимоотношенията на такива еротични принципи произлизат слани, глад или ръжда. Тези неща са свързани с науката за движението на звездите и за годишните времена и тя се нарича астрономия.\nСъщо и всички жертвоприношения и останалото, което е свързано с гадателското изкуство - т.е. общуването между богове и хора, - е насочено единствено към запазване и лекуване на любовта. Всякакво неблагочестие обикновено се появява, ако човек не се отдаде на прилична любов, нито почита такава любов и не се грижи за нея във всяко нещо, а тачи другата любов както във връзка с родителите - живи и мъртви, така и във връзка с боговете. Затова именно на гадателството е възложено да наблюдава любовта и да я лекува; то е творец на приятелство между богове и хора поради това, че познава кои любовни прояви у хората са свързани с божествения закон и благочестието.\nТака многостранна и велика, по-скоро абсолютна сила има изобщо Ерос в своята цялост; но този Ерос, който се проявява в добри дела с благоразумие и справедливост, той има най-голямата сила и ни доставя всякакво щастие, и ни дава възможност да общуваме и да бъдем приятели и помежду си, и с по-силните от нас, боговете. Може би и аз в своята възхвала на Ерос да пропускам много неща, но все пак това е неволно. Но ако съм пропуснал нещо, твое задължение е, Аристофане, да го допълниш. Или пък, ако имаш наум по друг някакъв начин да възхвалиш бога, хайде, нали и хълцането ти престана.\nРечта на Аристофан\nАристофан започна да говори:\n- И действително престана, само че след като почнах да кихам, така че се чудя как едно порядъчно тяло проявява желание към такива шумове и гъделичкания, каквито придружават кихането. Действително хълцането изчезна веднага щом му прибавих кихането.\n- Добри ми Аристофане - каза Ериксимах, виж какво правиш! Започваш да говориш с шеги и ме принуждаваш да стана пазач на твоята собствена реч, в случай че кажеш нещо смешно, макар да ти е възможно да говориш мирно и спокойно.\n- Имаш право, Ериксимахе, - отвърна със смях Аристофан, -смятай, все едно, че нищо не съм казал. Но недей да ме надзираваш, понеже не ме е страх да не би в бъдещата си реч да кажа нещо смешно - това би било успех и обичайно за нашата муза, - но да не би това, което кажа, да ме направи за смях.\n-\tМислиш, че като си хвърлил, Аристофане, стрелата си, ще избягаш. Внимавай много и говори така, като че ще даваш сметка; може би все пак, ако реша, ще ти простя.\n-\tДействително, Ериксимахе - отвърна Аристофан, - аз имам намерение да говоря някак си другояче, а не както вие двамата с Павзаний говорихте. Струва ми се, че в същност хората нямат никаква представа за силата на Ерос, защото, ако имаха, те щяха да му издигнат най-величествени храмове и олтари, да му принасят най-великолепни жертви, а не както сега да не се прави нищо от това за него, а пък то трябва да става преди всичко друго. От боговете той е най-човеколюбивият, понеже им помага и ги лекува от тези страдания, чието изцеление е може би най-голямо щастие за човешкия род. Така че аз ще се опитам да ви обясня неговата сила, а пък вие ще научите другите.\nНо преди всичко вие трябва да научите каква е човешката природа и през какво е минала. Едно време нашата природа не е била каквато е сега, а друга. Най-напред имало три човешки рода, а не само два, мъжки и женски, както е сега; имало е и трети, който съчетавал в себе си черти от другите два и от който сега е останало само името, а самият той е изчезнал; тогава именно е съществувал един мъжко-женски, андрогинен род, който и по вид, и по име е имал общо и с двата други - и с мъжкия, и с женския; сега тази дума се употребява единствено в обиден смисъл. На второ място, всеки човек представлявал едно цяло - гърбът му бил объл, а страните му били извити в кръг; имал четири ръце и същия брой крака; и лицата му били две, върху кръгъл врат, напълно еднакви, но тези две лица, разположени в противоположни посоки, принадлежали на една глава, ушите били също четири, половите им органи два и всичко друго човек би могъл да си го представи според вече казаното. Той вървял и изправен, както ние сега, в която от двете посоки искал, а когато се спуснел да тича бързо, правел като акробатите, които си вдигат краката и се премятат презглава в кръг; и понеже тогава се подпирали на осем члена, бързо се движели като колело. А тези три рода с тези особености съществували поради това, че мъжкият род имал произхода си от Слънцето, женският - от Земята, а този с общите черти на другите два рода - от Луната, понеже и Луната има общо и със Слънцето, и със Земята; естествено, че били овални, и по външен вид и по начин на придвижване, поради това че приличат на родителите си. Те били страшни по сила и храброст и имали големи стремежи - посегнали дори на боговете и което разказва Омир за Ефиалт и От, че се заловили да се качат на небето, се отнася за онези хора, които искали да нападнат боговете.\nЗевс и останалите богове се събрали на съвет, какво трябва да ги правят, и изпаднали в затруднение. Нямало как да ги убият и да заличат рода им с мълнии, както постъпили с гигантите - щели да изчезнат отдаваните им от хората почести и жертвоприношения, - нито пък могли да ги оставят да безчинствуват. Зевс много се измъчил, докато измислил следното; "Струва ми се, рекъл той, че имам средство и хората да останат, и безчинствата им да престанат - да станат по-слаби. Сега, рекъл той, ще разделя всеки един на две половини, като същевременно ще станат и по-слаби, и по-полезни за нас поради това, че ще бъдат повече на брой. Ще вървят изправени на два крака. А ако се окаже, че и занапред ще безчинствуват и не искат да стоят мирни, ще ги разделя още на две, така че ще ходят, куцукайки на един крак." Така казал и разделил хората на две, както режат на две оскрушите, за да ги консервират, или пък както разрязват яйцата с косъм. И когото разрязвал, карал Аполон да му обръща лицето и половината от врата към разрязаната част, та като гледа разреза си, човек да се държи по-благопристойно. Накарал го да излекува и другите последици. Аполон обръщал лицето и като смъквал отвсякъде кожата по посока на това, което наричаме корем, както се стяга кесия, правел една уста и я връзвал по средата на корема, което именно наричаме пъп. Изглаждал многото други бръчки и оформил гърдите с един уред, подобен на този, с който ножарите оглаждат бръчките на кожата по калъпа; по няколко оставил, тия около самия корем и пъпа, за да напомнят за случилото се някога.\nНо понеже природата на тялото се оказала разсечена на две, половините й копнеели една по друга и се събирали. Те се обгръщали с ръце и се сплитали взаимно, стремейки се да се сраснат, и така загивали от глад и изобщо от бездействие поради това, че нищо не искали да вършат една без друга. А всякога, когато едната от двете половини умирала, а другата оставала, тя търсела друга половина и се сплитала с нея, независимо дали попада на половина от цяла жена - което сега наричаме жена, или пък на половина от мъж, и така загивали. Зевс се съжалил и намерил друго средство: преместил половите им части отпред; защото, докато били на външната им страна, те и създавали, и раждали, но не един в друг, а в земята, като щурците. И така, той им ги преместил отпред и по този начин направил създаването да става един в друг, чрез мъжкия орган в женския. Намеренията му били следните: в това свързване, ако се срещне мъж с жена, те да създадат и да се продължи родът, а ако се срещне мъж с мъж, те да се наситят от общуването си и след като си отдъхнат, да се върнат към работите си и да се грижат за останалите си нужди в живота. Така че безсъмнено от това далечно време е внедрена у хората любовта един към друг - тя събира нашата първична природа, стремейки се да направи от две тела едно и да излекува човешката природа.\nСледователно всеки от нас е половина от човек, тъй като е бил разрязан като половина от едно цяло, както е калканът; така че всеки търси постоянно собствената си половина. Които от мъжете са отрязък от "общия" род, който тогава се е наричал андрогинен, те обичат жени и повечето от прелюбодейците произхождат от този род; от него произхождат също така онези жени, които обичат мъже, и прелюбодейките. Които от жените са отрязък от някогашна жена, те съвсем не обръщат внимание на мъжете, но се насочват повече към жените и от този род произхождат "приятелките" на жените. Които мъже пък са отрязък от някогашен мъж, те търсят мъжете и докато са още момчета, понеже са отрязък от мъж, обичат мъжете и обичат да лежат и да се прегръщат с тях. Между момчетата и юношите те са най-добрите, понеже са и най-мъжествени по природа. Наистина някои ги смятат за безсрамни, но това не е истина. Те вършат това не от безсрамие, но от дръзновение, храброст и мъжественост, привързвайки се към подобния им. Ето и едно голямо доказателство: вече оформени личности, единствено такива мъже се занимават с политическа дейност. Когато възмъжеят, те обичат момчета и по природа нямат склонност към брак и създаване на деца, но го правят, защото го изисква обичаят; иначе им е достатъчно да живеят взаимно и да останат ергени. Изобщо един такъв човек, привързвайки се винаги към сродния му, и момчета обича, и обича да го обичат мъже.\nИ така, попадне ли човек - бил той любител на момчета, било всеки друг - на собствената си половина, тогава и двамата ги обхваща светкавично някакво чудно приятелство, близост и любов, не желаейки, така да се каже, да се разделят и за съвсем малко време. И те са хората, които преминават живота си заедно, в който не биха могли дори да кажат какво очакват един от друг. И никой не би помислил, че това е еротично общуване, че за това именно се радват един на друг и се стремят с такава голяма ревност да бъдат заедно. Ясно е, че друго нещо иска душата и на двамата, което тя не може да изрази, но го усеща и загатва неопределено. Така както лежат заедно, да речем, че пред тях застане Хефест с инструментите си и ги попита: "Какво искате, хора, един от друг?" И ако те се затруднят и той продължи да ги пита: "Това ли жадува душата ви, да станете колкото е възможно една същност, така че да не се разделяте ни нощем, ни денем? Ако това жадувате, аз съм готов да ви претопя с духалата си в едно, така че от двама да станете един и докато сте живи, и двамата да живеете общо като един човек, а след смъртта ви ще бъдете и в подземното царство един вместо двама, ще бъдете заедно мъртви. Но вижте дали това искате и дали ви е достатъчно, ако го получите." Ако чуе такива думи, сигурни сме, че няма да се намери човек да откаже и да изрази друго желание, но просто би сметнал, че е чул това, което отдавна именно желае - да се съедини и претопи с любимия си и от две тела да станат едно.\nТази е причината за тези чувства - че нашата първична природа е била такава, каквато казвам, именно че сме били нещо цялостно. Жаждата и стремежът да се възстанови тази цялостност има названието любов. В началото, да повторя, ние сме били едно цяло, а сега, поради нашата несправедливост, богът ни е разделил, както лакедемонците разселили аркадците. Съществува, разбира се, опасност, ако не се държим прилично към боговете, да ни разрежат още веднъж на две и да се разхождаме с вида на релефите, представени в профил по паметниците, или станали като половин жетони. Поради това трябва да подканяме всеки един да бъде благочестив спрямо боговете, за да избегнем тази участ и да постигнем другата, имайки за предводител и вожд Ерос. Никой да не върши нищо, което му е противно (а противно върши всеки, който е омразен на боговете), но станали негови приятели и помирени с него, ние ще открием и срещнем момчета, които са действително наши, нещо, което вършат малцина от съвременниците ни. Дано Ериксимах не се заяде с мен и почне да ме подиграва, че имам пред вид Павзаний и Агатон, защото може би и те са от тези малцина - природата и на двамата е мъжка. Но аз говоря изобщо - и за мъже, и за жени, че по този начин нашият вид би станал щастлив, ако задоволим напълно Ерос и всеки попадне на своето любимо същество, връщайки се към старата си природа. Ако това е най-доброто, то и при сегашните обстоятелства по необходимост най-добро е това, което е най-близко до него, т. е. всеки да попадне на любимо същество, чиято природа е според желанието му.\nАко следователно прославяме бога, който е създател на това благо, с право бихме прославяли Ерос; той и сега най-много ни помага, като ни води към това, което ни е родствено, и за в бъдеще ни дава най-големи надежди - при условие, че ще проявяваме благочестие към боговете - да ни направи блажени и щастливи, като ни върне към старата ни природа и ни излекува.


"Ливърпул" излъга "светците", Адриан с кошмарна грешка - bTV Новините\nМърсисайдци победиха "Саутхемптън" с 2:1\nПубликувано в 19:48 ч. 17.08.2019 г. - Обновено в 00:47 ч. 18.08.2019 г.\nТри дни след като спечели Суперкупата на Европа, "Ливърпул" продължи победния си ход и във Висшата лига. Мърсисайдци спечелиха с 2:1 като гости на "Саутхемптън" в мач от втория кръг на първенството. Така тимът на "Ливърпул" записа втори успех от началото на сезона, след като разби с 4:1 новака "Норич" на откриването.\nДнес вицешампионите стигнаха много по-трудно до трите точки. "Ливърпул" поведе в края на първото полувреме чрез Садио Мане, а Роберто Фирмино удвои в 71'. Седем минути преди края обаче вратарят Адриан, който бе големият герой срещу "Челси" преди дни, допусна кошмарна грешка и позволи на Дани Ингс да намали - 1:2.\nДо края "Саутхемптън" имаше своите положения пред испанския страж и мърсисайдци потрепериха, но все пак се поздравиха с успеха.\nСлед него мениджърът им Юрген Клоп стана най-бързо достигналият 300 шампионатни точки начело на "Ливърпул", задминавайки постижението на клубната легенда Кени Далглиш. Отборът от града на "Бийтълс" пък подобри рекорда си за най-много поредни победи в елита. Под ръководството на германския специалист мърсисайдци са в серия от 11 поредни успеха, а през 2014 г. постижението им бе 10. Тогава тима ръководеше настоящият треньор на "Лестър" Брендан Роджърс.\nВ следващия кръг "Ливърпул" приема "Арсенал" на "Анфийлд", докато "Саутхемптън" гостува на "Брайтън".\nНадал отнесе Квон и застава на пътя на Гришо


ConocoPhillips с по-малка от очакваното загуба заради възстановяването на цените:: Investor.bg\nПродукцията на компанията през третото тримесечие достига 1,2 млн. барела петрол и газ на ден, което е с 4% под нивата от миналата година\nАмериканският петролен производител ConocoPhillips, който се намира в процес на придобиване на Concho Resources Inc за 8,3 млрд. долара, отчете по-малка от очакваното тримесечна загуба, тъй като се възползва от възстановяването на цените на суровия петрол от ниските нива на фона на пандемията от коронавирус, съобщава Ройтерс.\nПрез третото тримесечие петролните цени започнаха да се възстановяват от краха, който беше завладял пазарите през пролетта заради свитото търсене. Мрачните времена принудиха много от петролните компании да прибегнат до сливане, за да оцелеят.\nConocoPhillips отчете загуба от 500 милиона долара, или 42 цента на акция, в сравнение с печалбата за третото тримесечие на 2019 г. от 3,1 млрд. долара, или 2,74 долара на акция.\nКомпанията надмина очакванията на анализаторите, които прогнозираха коригирана загуба от 31 цента на акция, според данните на Refinitiv.\n„Това беше предизвикано най-вече от по-ниските оперативни разходи“, посочва Скот Ханолд, анализатор в RBC Capital Markets.\nПродукцията на компанията през третото тримесечие достига 1,2 млн. барела петрол и газ на ден, което е с 4% под нивата от миналата година.\nПрез пролетта, когато петролните цени в САЩ достигната отрицателно стойности, ConocoPhillips заяви, че ще съкрати цялостното производство в Северна Америка с 460 хил. барела на ден до юни. В крайна сметка концернът се отказа от този план и през третото тримесечие се насочи към придобиването на Concho.\nЗа цялата година се очаква продукцията на компанията да достигне дневно стойности от 1,1 млн. барела петрол и газ.\nConcho Resources отчете по-рано тази седмица малък спад в производството си за третото тримесечие. Придобиването на ConocoPhillips се очаква да приключи в началото на следващата година.\nСделката предизвика вълни от консолидации в шистовата индустрия, като в рамките на една седмица бяха обявени още поне две придобивания в размер на няколко милиарда долара.\nОще по темата: САЩ сезон на отчетите в САЩ ConocoPhillips американски петролни компании американска петролна и газова индустрия


Старинни съкровища представени в европейско сътрудничество - История и Вяра\nСтаринни съкровища представени в европейско сътрудничество\nпубликувано на 13.04.17 в 11:51\nВ Националния археологически институт с музей при БАН /НАИМ/ в София могат да се видят две нови изложби. Едната представя знаменитото златно съкровище от Надсентмиклош, част от колекцията на Музея за история на изкуството във Виена. Другата е озаглавена „Езическа България. Власт и общество”. Ще припомним, че в австрийската столица през март бе открита друга българска експозиция – „Първото злато. Ада тепе – най-древният златодобивен рудник в Европа”, която продължава до 25 юни. Този обмен е плод на тригодишен договор, сключен между НАИМ и Института за европейска и ориенталска археология към Австрийската академия на науките.\nИскам да подчертая, че работим в отлично партньорство с нашите австрийски колеги – посочва доц. Людмил Вагалински, директор на НАИМ. – Те направиха щедър жест към нашия музей, съгласявайки се да ни предоставят съкровището от Надсентмиклош. То е емблематично за ранното средновековие. Не само защото е едно от най-големите златни съкровища от тази епоха, а и защото крие в себе си много информация за този период. Говорим за VII, VIII и IX век. Впрочем, то никога не е показвано извън Виена и Будапеща в своята цялост, т.е. извън бившата Хабсбургска империя.\nСпоред доц. Вагалински има различни тези с какви култури може да се свърже това съкровище – дали с българи, дали с авари... Важното е, че то дава повод да се обърнем към ранното средновековие, в което се крият корените на българската държава. Неслучайно втората изложба е озаглавена „Езическа България: власт и общество”.\nЕто как кураторът от българска страна д-р Галина Грозданова представя Златното съкровище от Надсентмиклош и неговия каталог:\nТова е най-голямото съкровище от ранното средновековие със своите 23 на брой съда и общо тегло от близо 10 килограма злато. Уникално е както по своя състав, така и по формата на съдовете. Те са с изключително сложна и прецизна техника на изработка, с интересни композиции, в които участват човешки фигури, митологични сюжети и фантастични животни. 15 от съдовете имат надписи и знаци. Някои от тях в голямата си степен са неразчетени до днес. Защо това съкровище е тук? Защото то е много популярно и в България, благодарение на цяла плеяда български учени, които са се занимавали с него. Това е колекция, която е позната от близо 200 години, за която са написани над 100 публикации в научната и популярната литература.\nКакви са новостите за съкровището сега? Новото е, че в каталога за него присъстват детайлните анотации, представящи последните изследвания на прочутите златни съдове.\nПовече подробности от куратора от австрийска страна д-р Георг Платнер:\nОт днешна гледна точка се предполага, че става дума за три групи съдове, които са възникнали в период от век, век и половина. Изображенията върху съдовете наистина са необичайни и дават препратки към различни моменти от античната епоха. Има елементи с препратки към сасанидската култура, към античната гръцка, римска култура. Разбира се, възниква въпросът кои са били хората, които са имали достъп до тези мотиви и подобни изображения.\nЩе добавим, че върху златните съдове има и християнски символи, като кръстове например. Както и надписи на гръцки, а и на друг език, който е все още неразгадан, отбелязва Георг Платнер.\nКолкото до другата изложба – „Езическа България: Власт и общество”, тя разказва за времето, когато е събирано съкровището, защото то е трупано в продължение на близо 100 години и представя социалната структура на ранносредновековните общества през този период, посочва Галина Грозданова. Две са основните велики сили на Долен и Среден Дунав по това време – България и Аварския хаганат. Показвайки например артефакти от това време, организаторите на експозицията изследват българското общество по това време, съпоставят културата на народа и на българската аристокрация.\nСнимки: Венета Павлова, БГНЕС и БТА\nRadio Bulgaria История и Вяра злато изложба музей Надсентмиклош НАИМ съкровище


Сравнете цените за Philips GC350 Ютия , коментари за Philips GC 350\nПарна станция PHILIPS GC350/40, 1000 W, Уред за гладене с пара, Премахва миризмиRestart.bg\nОбщ преглед: Philips GC350\nНамерете най-добрите предложения за Philips GC350 в ShopMania. Можете да закупите Philips GC350 от стотици, заслужаващи доверието Ви онлайн магазини, които доставят в цяла България и предлагат най-добрата цена за Philips GC350. Прочетете коментарите на клиентите за съответните продукти, вижте снимките за Philips GC350 научете повече за характеристиките му. Само в ShopMania можете да намерите най-големите намаления и разпродажби, да сравните Ютии и да закупите на възможно най-ниска цена Philips GC 350 ютия и хиляди други подобни продукти.\nPhilips GC 350 - Сходни търсения: Philips GC 350, PhilipsGC350


Задълбочава се политическата криза в Хърватия, страната върви към предсрочни избори - Телевизия Европа\nЗадълбочава се политическата криза в Хърватия,...\nЗадълбочава се политическата криза в Хърватия, страната върви към предсрочни избори\nПолитическата криза в Хърватия се задълбочава. Засега премиерът Андрей Пленкович от Християндемократическата общност избегна варианта предсрочни избори, но излизането на по-малкия коалиционен партньор от управляващата коалиция – партия „Мост“ – предполага здрава битка след местните избори на 21 май. Хърватия се е насочила към предсрочни избори, заради разпада на управляващата коалиция и излизането от нея на по-малкия партньор – партия „Мост“ на досегашния председател на парламента Божо Петров. До разрива се стигна, след като премиерът Андрей Пленкович уволни трима министри от „Мост“, но отказа да направи същото с министъра на финансите Здравко Марич. Отстраняването на Марич бе поискано от „Мост“ заради обвиненията към него за конфликт на интереси и липса на доверие в справянето с финансовата криза в най-голямата частна компания в Хърватия „Агрокор“, където той беше висш мениджър до началото на 2016г.\nАндрей Пленкович – премиер на Хърватия: „Казах миналата седмица, че в момента в Хърватия се провежда упражнение по пренареждане на парламентарното мнозинство. Вече имаме нов председател на парламента. След 17 дни ще се проведат местни избори. Идеята ми е да представя новите министри в парламента след местните избори. Ако има предсрочни избори, аз ще победя“.\nВ четвъртък Марич оцеля при гласуване на вот на недоверие в парламента, но само един глас не достигна той да бъде свален. 75 депутати от „Мост“ и Социалдемократическата партия гласуваха срещу него, а за отстраняването му бяха нужни 76. Вотът е като сигнална лампа за премиера Пленкович, че му предстои трудна битка, за да избегне предсрочните избори след разпада на управляващата коалиция. Местните избори в Хърватия са на 21 май.\nИзвънредни избори в Хърватия ще бъдат вторите за по-малко от една година и биха забавили икономическите реформи в страната, посочва Ройтерс.


Интериорeн дизайн апартамент с площ 50 кв.м от INDESIGN, Варна.\nЗа нас\tИнтериорен дизайн\nКонтакти\tинтериорен дизайн\nЗАВЪРШЕНИ ИНТЕРИОРНИ ПРОЕКТИ\nобратно към Завършени проекти\nПредишен проект Следващ проект Интериорно проектиране от INDESIGN на всекидневна, антре и спалня с площ 50 кв.м, Варна. Целта при интериорно проектиране на това пространство е изграждане на изискан и стилен цветен интериор. ВСЕКИДНЕВНА\nКухнята и дневната са обединени в едно помещение. Задачата беше да се разделят тези двете зони. Целта е постигната чрез проект от гипс-картон и цветови решения. Зоната за почивка е в светло оранжеви тонове, като целта е да се засили внушението за топлина и спокойствие. Боите са от OIKOS.\nТВ модула е дизайнерско решение. Той е направен от от гипс-картон. Вграденото осветление и стъклените плоскости придават изисканост на цялата идея. Шкафчетата са изключително семпли и изцяло се сливат с проекта.\nМеката мебел е основна част от дневната. Изборът е двойка канапе за по –голям комфорт. Кафе масичката не се набива на очи и е допълващ елемент от интериора. Дизайнът е семпъл, но интересен. Мебелите са в декор Tropica Paprika, ЕGGER. Допълнителен стил придават висящите осветителни тела.\nАнтрето е дизайнерско решение с подвижни закачалки. Мебелите са в декор Violet, и Aubergine ЕGGER. Основен акцент е декоративен елемент на стената от лилав тапет, който се допълва с цвета на мебелите. СПАЛНЯ\nСпалнята включва проект на гипс-картон, избор на осветление и избор на цветове за стените и тавана. Боите са от OIKOS, а осветителните тела от Амбиенте.\nКорпусната мебел е по дизайн на INDESIGN.\nПредишен проект Следващ проект обратно към Завършени проекти\nweb design and seo by: www.seobulgaria.com


Жозе Моуриньо: Ако Уолкът беше избрал Челси, вече щеше да е дебютирал в Премиършип - Европейски футбол - Sportal.bg\nЖозе Моуриньо: Ако Уолкът беше избрал Челси, вече щеше да е дебютирал в Премиършип\n22 май 2006 | 01:45\nМениджърът на английския шампион Челси Жозе Моуриньо заяви, че досега Тео Уолкът би събрал повече опит, ако беше избрал “сините” през зимния трансферен прозорец, когато младокът премина в тима на Арсенал. Португалецът добави, че би дал шанс на нападателя, за да може той да натрупа повече опит по терените преди Световното в Германия.\n“В Арсенал Тео не е записал и една минутка на терена. Но ако беше при нас, можете да бъдете сигурни, че щеше да играе в мачовете срещу Нюкасъл или Блекбърн, защото това е правилното решение, когато става дума за развитието на млади футболисти”, сподели специалистът. Той отказа да коментира състава на Англия за Мондиала с аргумента, че представянето на отбора в Германия ще говори само по себе си за решенията на Свен-Йоран Ериксон.\n“Никога не се изненадвам от решенията на другите мениджъри, защото всеки има свои идеи в главата. Предполагам, че другите мислят същото за мен. Англия е страна, където националният селекционер има голям избор и не смятам, че трябва да има изненадани. При добро представяне в Германия той ще бъде обявен за герой, а при провал ще трябва да си понесе критиките”, завърши Моуриньо.


Венеция Archives - BET-BG.com\nРома – Венеция събота 14 Май\nДвубоят Рома – Венеция от Италия Серия А ще се проведе на 14 Май (събота) от 21:45 часа. Зашеметяващата победа на Венеция с 4-3 над Болоня ги докара до край на серия от 10 мача на загуба в Серия А, но хората на Андреа Сончин трябва да победят Рома на Олимпико, за да имат шанс да изведат битката си за оцеляване до последния ден на сезона.\nКоефициентът за победа на Рома е 1.25. Равенството в мача е оценено с 6.50. Коефициентът за победа на Венеция е 11.00. Вижте нашата пълна футболна ТВ програма.Прочети повече\nВенеция – Аталанта събота 23 Април\nДвубоят Венеция – Аталанта от Италия Серия А ще се проведе на 23 Април (събота) от 16:00 часа. Аталанта не е побеждавал в последните си 5 срещи. Венеция не са побеждавали в последните си 8 срещи. Статистиката на Венеция като домакин този сезон: 2-4-10.\nКоефициентът за победа на Венеция е 6.50. Равенството в мача е оценено с 4.33. Коефициентът за победа на Аталанта е 1.50. Вижте нашата пълна футболна ТВ програма.Прочети повече\nВенеция – Сампдория неделя 20 Март\nДвубоят Венеция – Сампдория от Италия Серия А ще се проведе на 20 Март (неделя) от 13:30 часа. Венеция и Сампдория влизат в неделния мач за шест точки срещу изпадане, като всеки губи по три мача подред, а домакините са успяли да направят само по една победа в 12 мача.\nКоефициентът за победа на Венеция е 2.70. Равенството в мача е оценено с 3.30. Коефициентът за победа на Сампдория е 2.62. Вижте нашата пълна футболна ТВ програма.Прочети повече\nКоефициентът за победа на Лацио е 1.33. Равенството в мача е оценено с 5.50. Коефициентът за победа на Венеция е 9.00. Вижте нашата пълна футболна ТВ програма.Прочети повече\nИнтер Милан – Венеция 22 Януари\nДвубоят Интер Милан – Венеция от Италия Серия А ще се проведе на 22 Януари (събота) от 19:00 часа. Лидерът на лигата Интер Милан прекъсна победната си серия от 8 мача от Серия А миналия уикенд благодарение на оживено равенство без голове срещу Аталанта.\nКоефициентът за победа на Интер Милан е 1.10. Равенството в мача е оценено с 9.50. Коефициентът за победа на Венеция е 21.00. Вижте нашата пълна футболна ТВ програма.Прочети повече\nКоефициентът за победа на Венеция е 4.00. Равенството в мача е оценено с 3.75. Коефициентът за победа на Фиорентина е 1.85. Вижте нашата пълна футболна ТВ програма.Прочети повече\nКаляри – Венеция петък 01 Октомври\nДвубоят Каляри – Венеция от Италия Серия А ще се проведе на 01 Октомври (петък) от 21:45 часа. Каляри не е побеждавал в последните си 6 срещи. Статистиката на Каляри като домакин този сезон: 0-1-2. Като домакин, Каляри не е губил от Венеция в последните 3 срещи помежду им.\nКоефициентът за победа на Каляри е 1.65. Равенството в мача е оценено с 3.80. Коефициентът за победа на Венеция е 5.00. Вижте нашата пълна футболна ТВ програма.Прочети повече


Все по-близо изглежда стартирането на фериботната линия между Русе и Гюргево — Novinata.bg\nВсе по-близо изглежда стартирането на фериботната линия между Русе и Гюргево\nОфициално разрешение за експлоатирането на фериботната линия от Русе до Гюргево ще бъде взето до средата на октомври.\nЗа целта се създава експертна българо-румънска комисия, която ще следи за реализирането на проекта. Това решиха днес на заседание в Русе областният управител Борислав Българинов, генералният директор на Държавно предприятие „Пристанищна инфраструктура“ и председателят на Окръжния съвет в Гюргево Думитру Беяну. Двете страни се договориха за ръководител на комисията да бъде избран български представител. Очаква се още комисията да следи за маршрута, разписанието и спазването на мерките за безопасност при речния транспорт на стоки и хора. Предвижда се след като комисията започне своята работа да бъде обявена и обществена поръчка за избор на превозвач.\nОт румънска страна продължават срещите с институции, така че и там да се предприемат своевременни мерки за възобновяването на фериботния терминал.\n„Удовлетворен съм, че обединяваме усилията си, надявам се и по-нататъшните действия да се развиват по план. За мен е важно фериботът да започне да функционира преди настъпването на зимата. От българска страна сме на финалата права, очакванията ми са и нашите партньори от северната ни съседка да се справят навреме с поетите ангажименти.“, каза Българинов.\nВ срещата участваха още заместник областните управители д-р Стефка Караколева и Синан Хебибов, заместник-генералният директор на ДП „Пристанищна инфраструктура“ Николай Найденов, експерти от България и Румъния, както и изпълнителният директор на Асоциация „Еврорегион Данубиус“ Лили Ганчева.\nПрипомняме, че фериботът ще бъде ползван за тежкотоварния трафик, като на този етап идеята да има два кораба, като на денонощие да се обслужват над 200 камиона в едната посока. Цялата процедура не би трябвало да отнеме повече от час и половина и това е в най-лошият сценарий. Самото преминаване на реката ще бъде в рамките на около 30 минути, като още максимум по толкова ще отнема натоварването и разтоварването на тировете.\n← Манолова: „Изправи се БГ! Ние идваме!“ гласувахме за преизчисляване на пенсиите от 1 октомври\nПриключиха летните ремонтни в общинските училища и детски градини във Варна →\nКметствата в Пловдив ще работят извънредно в събота, за да издават удостоверения за гласуване


Любен Личев от В. Търново: „Лекарите трябва да те лекуват и с човечност” | Вестник Борба - областен всекидневник, Велико Търново\n30.03.2017 БОРБА БГ 0 коментара 304 четения\n65-годишният Любен Личев от Велико Търново е един от многобройните пациенти на отделението „Физикална и рехабилитационна медицина“ в областната болница. Годишно оттам минават между 650 и 800 души, всеки със своите болежки и проблеми. Той е един от малцината, които го посещават с огромна признателност към специалистите, помогнали му да се възстанови след сериозна операция. Потърси ни, за да разкаже своята история и да благодари на хората от отделението.\nЦелият живот на Любен Личев минава в строителството. При трудова злополука на 29 ноември миналата година получава тежка фрактура на лявото рамо. След направената му операция Любен се оказва с 9 пирона и една планка в ръката. Но трудностите за търновеца не приключват с края на операцията. Пътят към това да се върне към нормалния си начин на живот и да използва отново лявата си ръка, се оказва дълъг. Макар че са минали месеци оттогава, Любен Личев все още не може да използва пълноценно ръката си и продължава с процедурите по рехабилитация.\n„Искам да изкажа огромната си благодарност на всички специалисти в отделението. Идвам тук заради човечността и личното отношение не само към мен, но и към всички пациенти. Защото освен с всичко останало лекарите трябва да лекуват и с човечност”, споделя Любен Личев.\nВ момента работата за възстановяване на ръката му продължава, като предстои консултация и с невролог, тъй като често при фрактурите се засяга и периферната нервна система и се налага повече работа с пациента, обясни д-р Бистра Първова, началник на отделението „Физикална и рехабилитационна медицина“. То се намира в Старата болница и разполага със 17 легла. В него се осигурява рехабилитация на болните от стационарните отделения за ранна болнична рехабилитация, както и на амбулаторно болни. Лекуват се пациенти за възстановяване след прекарани инсулти и инфаркти, след тежки травми, възпалителни и дегенеративни заболявания на опорно-двигателния апарат. Отделението разполага със сектор по електро- и светлолечение, кинезитерапия, кабинети за масаж, функционални кабинети, парафинотерапия и водолечение. Най-много са пациентите, които са с травми или с неврологични проблеми.\n„По-голямата част от нашите пациенти са със сериозни заболявания. След прекаран инсулт например започват да се учат отново да ходят, както и след фрактури на долни крайници. Приемаме пациенти и от неврохирургия”, разказа още д-р Първова. Допълва, че екипът на отделението освен опит има и много добра квалификация. В него работят 3 лекари със специалност „Физикална терапия и рехабилитация“ и 22 медицински специалисти.\n← Трите Лайънс клуба във Велико Търново събират средства за два скенера\nНа катерушката →\nОБЯВИ – 13 АПРИЛ – ПРОДАВА, КУПУВА, КВАРТИРИ, ПОД НАЕМ, УСЛУГИ ЗА ДОМА, ТРАНСПОРТ, ТРУДОВА БОРСА И ДР.\n13.04.2018 13.04.2018 БОРБА БГ 0 188 четения\n12.06.2018 12.06.2018 БОРБА БГ 0 89 четения\n12.02.2019 13.02.2019 БОРБА БГ 0 27 четения


Рилски спортист мина през ада, но оцеля след две продължения в Пловдив\n17-10-2020 21:29 | BGbasket.com\nРилски спортист записа първа победа през новия сезон в Националната баскетболна лига. В изключително драматичен двубой тимът от Самоков се наложи над Академик Пловдив като гост с 99:89, след като пропиля 19 точки аванс в хода на мача и трябваше да мине през две продължения, за да измъкне крайния успех.\nНай-сериозното предимство на гостите бе при борбите – 63 срещу 48. Заради травма извън групата им отново бе оставен Тихомир Желев.\nСлед този двубой и двата отбора са баланс 1-1. В следващия кръг баскетболистите на Людмил Хаджисотиров приемат Ямбол, докато тимът на Йордан Янков гостува на Левски Лукойл в София.\nВ началните минути двубоят вървеше кош за кош, но след това гостите вкараха 10 поредни точки и дръпнаха в резултата, а след първата част водеха с 23:17. Вторият период бе доста равностоен, Рилски спортист обаче поддържаше водачеството си и на почивката се оттегли при 41:33 в своя полза.\nСлед паузата тимът от Самоков отново поведе с двуцифрен аванс, а след нова силна серия, в средата на третата четвърт се откъсна с 58:39. Подобно и на мача срещу Левски Лукойл в първия кръг обаче, отборът допусна срив след почивката. Последваха няколко успешни атаки от страна на Академик, на два пъти разликата падаше само до 10 точки, а преди решителния период тимът изоставаше с 50:62.\nПодемът в играта на домакините продължи и през последната част. Те продължиха постепенно да заличават пасива си, възползвайки се от многото пропуски на съперника и 26 секунди преди края равенството бе възстановено – 74:74. До края Рилски спортист пропусна да се разпише и да измъкне успеха, което прати мача в продължение.\nГостите поведоха на старта му, но малко след това Академик стигна до пълен обрат при 78:77. Последваха няколко размени на водачеството, а минута преди края Павлин Иванов вкара много важна тройка, за да изведе отбора си напред при 84:81. След поредица от грешки и пропуски и от двата отбора, драмата стана пълна след тройка с табло на Антъни Гуджино. Гостите отново не бяха точни в последната си атака и се стигна до нови добавени пет минути.\nВ него Рилски спортист взе предимство при 91:86 след пет поредни точки на Павлин Иванов. Николай Николов отвърна с тройка за домакините, но след това тимът от Самоков отново увеличи аванса си и този път не допусна нов обрат.\nБрандън Браун бе най-резултатен за победителите с 23 точки (6 борби), 22 вкара Павлин Иванов. С 12 е Мирослав Васов, а по 11 имат Алекс Симеонов и Златин Георгиев (8 борби).\nЗа Академик по 17 точки отбелязаха Йере Вучица, Васил Бачев (6 асистенции) и Николай Николов (8 борби). Обрад Томич се отчете с 11 точки и 7 борби, а 10 точки и 9 борби има Антъни Гуджино.\nПЪЛНА СТАТИСТИКА ОТ МАЧА АКАДЕМИК ПЛОВДИВ - РИЛСКИ СПОРТИСТ\nТагове: НБЛ - мъже, Академик Пловдив, Рилски спортист


06.10.2018 ~ 11.12.2018\nЗапочваме с новина на българския вестник „24 часа“, който съобщи за срещата на представителите на турския и българския парламент – Бинали Йълдъръм и Цвета Караянчева. Двамата участваха на честванията на по повод 100-годишнината на парламента на Азербайджан. По време на срещата българският колега покани Бинали Йълдъръм на официална визита в България и го поздрави за избирането му като председател на Парламента на Турция. По време на срещата българската страна благодари на Бинали Йълдъръм за доброто опазване на границите, като и двете страни подчертаха важността от спазването на Споразуменито с Европейския съюз.\nСледва новина за интересно ревю. Турското посолство в София организира ревю на облекла с характерни елементи за българските и турските традиционни женски костюми. Костюмите и роклите са дело на световно известният турски дизайнер Ахмет Йозджейхан. А събитието се проведе в сградата на Централния военен клуб в София. Вдъхновен от бита и културата на жените по тези земи дизайнерът е нарекъл своето ревю „Споделено минало, Общо бъдеще“, това съобщи пресцентърът на Турското посолство в София.\nНека да отидем в Добрич. Община Добрич чества своя ден. На тържествата участваха много членове на различни дипломатически представителства. Един от тях беше и генералният ни консул в Бургас – Нурай Иньонтепе, чието присъствие бе добър знак за добро междусъседско приятелство. По време на тържествата балет „Арабеск“ представи песни от юбилейния сезон „Нестинарка“ по музика на Марин Големинов, съобщи вестник „24 часа“.\nВ Пловдив бяха раздадени 500 „гозби на мира“. По случай месец Мухаррем в Пловдив турската общност се събра и почерпи с „гозбите на мира“. В подкрепа на етническата толерантност и мирно съжителство в града на тепетата. Благотворителният ден се организира от Мюсюлманското Настоятелство, сдружение „Йешилай“ България и Консултативния съвет на Фондация „Заедно. Така пред Джумая джамия по повод „Деня Ашуре“ лично генералният консул Хюсеин Ергани раздава ашуре на желаещите, съобщи „Дарик нюз“.\nРеставрират „Ибрахим паша“ джамия. Отиваме в Разград. Тя е построена 1616 – 1617 година от български майстори от село Пороище. Той е със статут на недвижимо културна ценност от национално значение. В момента местната областна управа твърди реставратор, съобщи в своя публикация новинарският сайт „Актуално.Ком“.\nИ последната новина е свързана с кратките „шопинг“ екскурзии в Едирне. Българската национална телевизия съобщи в своя публикация, че заедно с транспортните разходи в Турция пазаруването излиза по-евтино, което е и принос към турската икономика. Много хора от съседни държави в края на всяка седмица се организират и пътуват до Едирне, за да пазаруват на добри цени. Докато други специалисти твърдят, че към момента дори турската лира да е по-ниска Турция вече възстановява своя туристически поток. Според новината на Българската национална телевизия магазините в Едирне се препълват в петък, събота и неделя. Турските храни и дрехи винаги са били предпочитани, а сега – броят на пазаруващите се е увеличил драстично. Най-търсеният продукт е зехтинът.


Каракачанов: Не знам да се обмисля правителствена оставка -...\nВсеки има право да изразява мнението си, но всеки би следвало да слуша и мнението на другия. Призивът ми още в началото и сега е - нека да не ескалираме нещата по отношение на полицията, каза вицепремиерът, като допълни, че тя е на улицата, за да охранява обществения ред. И ако политиците нещо са сбъркали, няма нужда гневът на хората да се излива върху униформените, заяви Каракачанов, цитиран от БТА.\nПопитан как ще коментира побоя над няколко човека, Каракачанов отговори - "по същия начин, по който ще коментирам и нападенията срещу полицаи". "Счупеният нос, счупените два пръста, атаките срещу полицаи. По същия начин. Не смятам, че някой има повече права от друг", коментира вицепремиерът.\nСпоред вицепремиера охраната на протестите е добре организирана, но нещата зависят и от двете страни. Ако протестите са като в последните три дни - без ексцесии срещу полицията, и тя не реагира. Няма държава в света, в която ще нападнеш полицай и той ще си предаде униформата и значката. Така че, нека да бъдем толерантни към хората, пак казвам - ако политиците са виновни, вина за това не носят полицаите, каза той.\nДнес почитаме храбростта на всички воини на пловдивския...\nМинистърът на отбраната Красимир Каракачанов открива изложбата на Националния военноисторически музей (НВИМ) „Армията във време на промени“. Събитието е по повод 141-ата годишнина от създаването на Министерството на отбраната и 104-ата годишнина от основаването на НВИМ.\nМинистърът на отбраната Красимир Каракачанов ще награди...\nИзборите наближават. Това е отговорът. Така коментира в...\nКрасимир Каракачанов награди футболната легенда Димитър Пенев (СНИМКИ)\nМинистърът на отбраната Красимир...\n24 години от смъртта на Ванга. Пророчицата предрекла, че иде глад след пандемията 19785 Кръвен тест лови рака 4 години преди появата му 52631 Спомени от соца: В магазините нямаше месо, хората колеха прасета на село 59457 Стилистът на Мелания Тръмп: Жените над 40 да не носят бордо 161128 Проф. Мермерски: Пийте вода с оцет и мед за чисти кръвоносни съдове! 60377 Дънов открил, че Вазов е медиум 240662 Стига гавра с Луна и зрителите в "Черешката на тортата" 98742 Ясновидецът Михаил Наков: 80% от болестите са причинени от магии!


Продуктов номер # 1579\nКошница с 3 бутилки за сватба, с персонализирани етикети. Първата бутилка е по повод първата годишнина от сватбата , втората е за сребърната, а третата е за златната сватба. Ние ще изпълним Вашите изисквания относно промяна на персонализацията в текстовете на етикетите безплатно. За тази промяна ще ни е необходимо малко време.... Нашият подарък за вас е плик за пари , в който да сложите визитна картичка , пожелания .... Запазваме си правото за минимални промени в аранжировката, поради факта , че всичко се изработва ръчно и не е възможно да бъде повторено абсолютно точно ! Ако имате въпроси , или искате по Ваше желание да бъде допълнена, или променена аранжировката на бутилките и на кошницата , моля потърсете връзка с нас ! Това няма да забави Вашата поръчка. Кошницата тежи 4 кг. Доставката до офис на Еконт , съгласно тарифата им е на стойност около 10 лв. Доставката се извършва в рамките на три работни дни за страната , и два работни дни за София. За предварителен контакт сме на Ваше разположение , моля потърсете ни на тел: 00359 988 989782 и ние ще направим всичко според възможностите си , за да изпълним изискванията Ви ! ЗА СПОМЕН ОТ МОМЕНТА НА ДОСТАВКАТА В СОФИЯ - СНИМКА! Тази безплатна услуга се извършва от наш доверен куриер и Ви позволявa да бъдете с Вашите близки хора, когато кошниците и цветята , поръчани от Вас се поднесат на получателя. Моля, да имате предвид следните условия: Услугата е възможна само при доставка на кошници и цветя в София. Снимката е дигитална и ще Ви бъде изпратена на Вашия e-mail адрес. Снимката не може да бъде направена без съгласието на получателя. За да поръчате тази безплатна услуга, моля допълнително ни пишете на мейла, със съответните уточнения за адрес, ден , час и телефон на получателя . Невъзможността за изпълнение на тази услуга не може да се приеме като причина за оплакване или анулиране на поръчката.Made for www.podaraci-bg.com\nСтилен сватбен букет от 35 бели рози и дискретна зеленина.


Упражнения за отслабване на корема и отстрани - Keto Advanced Fat Burner\nВсяка жена иска да бъде стройна. Особено през лятото, когато слоевете дрехи значително намаляват, а всички излишни килограми стават забележими за околните. Когато има желание за изтъняване на талията, мнозина започват произволно да изпомпват пресата с надеждата коремът да стане плосък за възможно най-кратко време. Но това не се случва. Познаването на основните принципи и правила за обучение за отслабване в областта на талията ще помогне за ускоряване на резултата.\nОсновни принципи на обучение за тънка талия\nТрябва да започнете с това, че няма да можете да отслабнете само в областта на талията. Ако по принцип има наднормено тегло, тогава е по-правилно да започнете с кардио натоварвания (бягане, ходене, упражнения в орбитата и т. н. ), а мастните натрупвания в корема също ще изчезнат. Това не означава, че не е нужно да тренирате отделно коремните мускули. Допълнителен набор от упражнения за талия ще ви помогне да направите корема си плосък и привлекателен.\nПреди да започнете тренировка за отслабване в корема, наложително е да се загреете, за да загреете мускулите.\n10-минутна кардио тренировка;\nскокове с отвори за крака и повдигане на ръце;\nротации на тялото;\nсе огъва напред и в страни;\nкръгово въртене на таза;\nЗагряването на мускулите значително ще намали риска от нараняване, ще намали времето за възстановяване след натоварване и ще ускори началото на резултатите.\nС правилния подход тренировката ви за талия ще отнеме 20-30 минути. Можете, разбира се, да отделяте час или два на този въпрос ежедневно, но това е така, ако ще участвате във фитнес състезания, демонстрирайки развитите си кубчета на корема.\nЗа да отслабнете и да оформите красиви извивки в корема, е важно да спортувате редовно: всеки ден или поне през ден.\nЗа да направите резултата по-бърз, по-добре е да се придържате към следните указания:\nпреразгледа диетата: храната трябва да бъде диетична;\nспазвайте режима на пиене: поне 2 литра чиста вода на ден;\nправете упражнения сутрин: те ще бъдат по-ефективни;\nне яжте 1, 5-2 часа след тренировка;\n2–3 пъти седмично, масажирайте корема и отстрани с ексфолиант.\nЧесто се случва, че трябва спешно да намалите размера на талията си: планирана е непланирана ваканция след седмица или приятел неочаквано ви е поканил на годишнината ви следващия уикенд. Мнозина започват да изтощават телата си с физически упражнения „докато не паднат“ с надеждата излишните килограми да изчезнат по-бързо. Това не си струва да се прави! Мускулите се нуждаят от време за възстановяване след тренировка (1-2 дни), това няма да повлияе на скоростта на отслабване. Не можете да пропуснете тренировките, трябва да ги изпълнявате редовно и ефективно. По-добре да допълвате ежедневието си с вечерни разходки, танци или други дейности на открито.\nИ в този случай не е нужно да се гладувате! Метаболизмът ще бъде нарушен и сантиметрите в талията само ще се увеличат, дори ако правите редовни упражнения. Храненето трябва да е частично: до 5 пъти на ден на малки порции.\nДруга често срещана грешка е увиването със стреч фолио по време на тренировка. Много хора неправилно смятат, че това може да увеличи ефективността на упражненията, защото мазнините ще се изгарят по-активно. Всъщност прекаленото изпотяване под филма може да причини лошо здраве по време на тренировка: заедно с потта течността се губи, нарушавайки водния баланс на тялото, влагата под филма остава през цялата процедура, което може да доведе до повишаване на телесната температура. В този случай мастните натрупвания остават на място.\nИма много упражнения за отслабване в корема и отстрани, не можете да промените всичко. Някой обича по-прости задачи, а някой е готов да се поти за стройна фигура. Във всеки случай има тренировъчни комплекси за всички.\nНе забравяйте да придобиете навика да правите упражнение за дъска всеки ден. Това ще отнеме минимум време и ще донесе достатъчно ползи. Това упражнение работи върху всички коремни мускули, както и някои от мускулите на ръцете, краката и гърба. По време на дъската има статично натоварване на мускулите, поради което метаболизмът се ускорява, циркулацията на кръвта се ускорява, което води до разграждане на мастните натрупвания.\nПравилна позиция на дъската:\nакцентът е поставен върху лактите (разположени по ширината на раменете) и стъпалата;\nогъването в лактите трябва да е под прав ъгъл;\nторсът трябва да се държи изправен, седалището да не се повдига нагоре;\nкоремните мускули трябва да са напрегнати;\nвдигнете глава, насочвайки погледа си право.\nТаблица: 30-дневен график за упражнения от дъска\nДен на p / n Продължителност на упражнението (сек. ) Ден на p / n Продължителност на упражнението (сек. ) Ден на p / n Продължителност на упражнението (сек. )\n3 30 13 почивка 23 180\n6 почивка 16 120 26 почивка\n9 60 19 почивка 29 270\nМожете да започнете да оформяте талията на осата с прости упражнения. Това ще помогне да се избегнат наранявания на мускулите, трудното им възстановяване, а също така няма да обезсърчи желанието за практикуване в бъдеще, изключвайки силната умора.\nНяколко упражнения, които трябва да се изпълняват 15-20 пъти в 3 серии:\nусукване: от легнало положение със свити крака в коленете, раменете и лопатките са повдигнати, долната част на гърба е притисната към пода, не се огъва;\nвелосипед: от легнало положение с повдигнати свити крака краката се въртят, сякаш повтарят движението, докато карате велосипед;\n"котка": изправяне на четири крака, коремна ретракция + флексия на долната част на гърба и пълно отпускане се извършват редуващи се с максимално закръгляване на лопатките;\nстоене с разкрачени крака по ширината на раменете и гири в спуснати ръце, извършват се странични огъвания;\nзавъртане на тялото, стоене на диска "грация" и поддържане на краката свити;\nусукване на обръча за 15-30 минути.\nВъртя обръча и не правя повече работа на корема. Но ще отбележа, че винаги съм бил слаб с тънка талия (дори след раждането на дете) и извивам обръча, за да поддържам хармонията. Чувал съм много добри отзиви за обръчи (hula hoops) за отслабване в областта на талията. А упражненията за корем наистина увеличават талията.\nАбс трябва да се прави преди изгаряне в мускулите. Само в този случай може да се постигне желаният резултат.\nАко имате опит с тренировките за ab, можете да допълвате прости упражнения с по-ефективни, които могат да доведат до целта по-бързо.\nПример за обучение (изпълнявайте всяко упражнение 15-20 пъти в 3 серии):\nкосо усукване: в легнало положение (ръце зад главата), повдигнете прави крака и докоснете дясното коляно с левия лакът (сгъвайки го) и обратно;\nизтласкване на таза: легнал на пода, повдигнете изправени крака нагоре, изтласквайки задните части при всеки брой;\nстранични хрускания: легнал на ваша страна с изпъната напред долна ръка, повдигнете едновременно раменете и краката си;\nлодка: от легнало положение, повдигнете тялото и краката едновременно с изпънати напред ръце, задръжте позицията за няколко секунди, отпуснете се;\nс валяк: фокусирайки се върху коленете (стъпалата) и ръцете, в които се намира валякът, дърпаме колелото към себе си, огъвайки тялото.\nУпражнението "лодка", подобно на упражнението "дъска", принадлежи към статичния изглед. Този тип включва мускулно напрежение в определени позиции, без да правите движения.\nДобър вечер на всички! След като прочетох бележките, реших да споделя опита си в борбата за талията, още не съм стигнал до хулахуп, не мога да намеря кой искам. Тя започва да действа активно на 26 февруари 2016 г. , с обем на талията 77 см, също след две раждания, самата тя е естествено стройна, има коремче, но по принцип това не пречи на живота, а е разпределено в страни. След като изрових куп информация в интернет, реших да избера упражнения под формата на прословутите наклонности от различен тип, но главно странични, отново, прословутите обвивки и купих въже) в хода на часовете добавих упражнения за пресата, но без фанатизъм. днес, след ежедневни тренировки в продължение на 15–20 минути и курс на обвивания, направих лед и оцет, защото страдам от разширени вени, горещите говорят по-ефективно, но уви . . . Като цяло на 10 април 2016 г. дебелината на талията е 72 см, вярвайте или не, наНе седя на диети, защото с увеличение от 173 тежа 62 кг и не мога да отслабна напълно, иначе просто ще падна от 42-те си дрехи. Надявам се горното да е полезно на някого, аз не съм трол, абсолютно реален човек, който е изпробвал описаните методи върху себе си, не рекламирам диети и други чудеса. )\nДокато сте във фитнеса, можете да използвате симулатори и различни устройства, на които можете да изпомпвате мускулите на корема. Между тях:\n"молитва": коленичи, трябва да вземете дръжките на въжето на специален симулатор с две ръце (на нивото на челото), да се завъртите с тялото, като спуснете дръжките на пода;\nс фитбол: легнал на пода с повдигнати рамене, повдигнете прави крака, между които топката е фиксирана (фитбол);\n"ъгъл": прави се на хоризонтална лента, повдигайки прави или свити колене. Това упражнение може да се изпълнява на стълбище с парапет;\nна пейка: повдигането на тялото се извършва на пейка, поставена под ъгъл от 45 градуса. В този случай краката са фиксирани в горната част на симулатора.\nГорните упражнения за укрепване на коремните мускули могат да се изпълняват при липса на противопоказания. Те включват:\nпролапс на вътрешни органи;\nследродилен период: 2-3 месеца след естествено раждане, 6 месеца след цезарово сечение.\nС правилния подход за отслабване първите резултати ще бъдат забележими след месец-два. По този въпрос е важно да се спазват всички мерки в комплекса: не само правите упражненията добросъвестно, но и не забравяйте за правилното хранене и козметичните грижи.


7 начина да пестим гориво през зимата – Вестник СТРУМА\n7 начина да пестим гориво през зимата\nДата: 27.12.2020 / 16:03\nНа теория разходът на гориво през зимата би трябвало да е по-нисък: студеният въздух е по-плътен, и осигурява по-добри смеси (същото нещо, което иначе в някои двигатели прави междинният охладител, или intercooler).\nСамо че теорията, както добре знаете, невинаги съвпада с практиката. В истинския живот зимният разход е по-висок от летния, понякога осезаемо. Това се дължи и на обективни фактори, и на шофьорски грешки.\nОбективните фактори са ясни: зимните гуми, които имат по-високо съпротивление на търкаляне; постоянно включеното парно и всевъзможните отоплители – за стъклата, за чистачките, за седалките и волана; сгъстяването на маслото в лагерите заради ниските температури, което повишава триенето. За тези неща не можете да направите нищо.\nНо има и немалко субективни фактори, които увеличават консумацията в студа, а те вече зависят и от вас.\nТова е вечен спор в автомобилните среди: да се подгрява или да не се подгрява двигателят преди потегляне. Чували сме всякакви аргументи – за екологията, как при новите двигатели подгряването не е нужно, и обратно – как трябва 10 минути да стоите на място с постоянна газ.\nОнова, което са ни казвали неофициално инженери от компаниите производителки, е следното: добре е двигателят, колкото и да е нов, да поработи минута и половина – две на празен ход, без газ, за да се възобнови правилното смазване. След това потегляте и десетина минути карате съвсем умерено, докато работната температура на двигателя не се повиши.\nСутрешното подгряване II\nНяма никакъв смисъл обаче да чакате това да стане, преди да сте потеглили. Това е само загуба на гориво. Двигателят ще стигне оптимална температура далеч по-бързо, ако се движи. А ако го подгрявате на място с подаване на газ, нанасяте на движещите се части в него същите тези вреди, които уж се мъчите да избегнете.\nНакратко: сутрин запалете колата, след това почистете снега, леда или листата, проверете дали не сте забравили нещо, и потегляйте.\nПочиствайте добре колата от сняг\nДа се кара с пряспа върху покрива е опасно и за вас, и за другите – никога не знаете къде топенето от повишаващата се температура на купето ще я смъкне. Може да предизвикате катастрофа, може и вашето предно стъкло изведнъж да стане непрогледно в най-неподходящия момент.\nНо ако тези аргументи не ви впечатляват, ето още един: снегът тежи. И то тежи доста. Недобре почистеният автомобил може да носи десетки и дори стотици килограми допълнително. Влошава много и въздушното съпротивление. Тези две неща правят колата по-бавна и повишават разхода с цели литри на 100 км.\nМного хора смятат, че щом са си купили нови гуми, поне година не трябва да ги мислят. Но в студа въздухът в гумите ви се свива – да не говорим, че дори и ежедневното шофиране из града с неговите дупки и легнали полицаи малко по малко го изкарва навън. А ниското налягане в гумите означава повишено съпротивление при търкаляне, което може спокойно да качи разхода с литър на 100 км. Заслужава си веднъж на седмица-две да проверявате налягането в гумите, примерно когато зареждате гориво.\nРазходът зависи и от маслото\nВ последните години повечето производители налагат т. нар. “енергоспестяващи” масла, примерно тип 0W-20, вместо традиционните 5W-30 и прочие. Те са с по-нисък вискозитет и оказват по-малко съпротивление на движещите се части в двигателя. Главната полза от това е при студените стартове, но допълнителен бонус и е леко намаленият разход на гориво. Негативната страна е, че изискват по-чести смени. Но пък двигателят има шанс да живее повече. Така че доверете се на препоръката на производителя, даже и някой квартален майстор да ви обяснява, че маслото с такъв вискозитет е “прекалено тънко”.\nИма ли смисъл от автоодеалото?\nВ някои северни държави, начело с Русия, особено модерни са т. нар. автоодеала. Можете да ги купите онлайн и в България. Направени от неорганични негорими нишки, те се поставят върху двигателя под капака, като идеята е да задържат по-дълго температурата на агрегата и той да не изстива съвсем между две пътувания в работния ви ден. Даже уважавани издания като “За Рульом” ги препоръчват.\nЧестно казано, ние сме доста скептични. Първо, повечето автомобили така или иначе имат изолационен слой с такава функция отдолу на предния капак. Второ, “одеалото” покрива двигателя само отгоре, оставяйки топлината да се разсейва във всички други посоки. Един влогър наскоро направи експеримент и установи, че от еднаква стартова температура след час престой при минус 16 градуса двигателят, покрит с одеало, изстива до 56 градуса по Целзий. Непокритият с одеало изстива до… 52 градуса по Целзий.\nАвтомобилите, предназначени за пазари като скандинавските например, често са оборудвани с допълнителен електрически подгрев за двигателя. В държави като Швеция или Канада е практика по паркингите да има 220-волтови изводи за тази цел. Това намалява драстично вредите от студения старт и спестява гориво. Такива автомобили достигат и до България чрез вторичния пазар – макар че ви пожелаваме късмет в търсенето на паркинг с такова оборудване в София например.\nРазчистване на багажника\nНемалко от нас ползват товарния отсек на автомобила си като втори килер, задръствайки го с какво ли не. Други пък се стремят да са подготвени за всякакви ситуации в живота и мъкнат пълен комплект инструменти, лопатка, туба, втори крик… Всеки излишен килограм в автомобила обаче се отразява на разхода. Едно време тунинг майсторите казваха така: 15 килограма допълнително тегло неутрализират една конска сила от мощността. Прецизно или не, това наблюдение е вярно. Прегледайте багажниците си и оставете само нещата, които са ви нужни при актуалните сезонни условия.\nСпокойствие, и само спокойствие\nБезсмъртният девиз на Карлсон, който живее на покрива, е особено актуален по отношение на зимното шофиране и зимния разход. Овладяното и пресметливо поведение зад волана може да ви даде с 2 литра на 100 км по-нисък разход, което за година при средния пробег в България (около 15 000 км) значи икономия от порядъка на 600 лева.\nЗа целта просто избягвайте резките ускорения, преценявайте къде ще ви се наложи да спрете, и озаптете първичния инстикт да покажете на автомобила до вас кой е по-бърз. Естествено, тези неща могат да доставят и удоволствие. Но темата на тази статия все пак е икономията на гориво.\nПредишна : Какви са промените в план-приема след 7-ми клас\nСледваща : Сгответе Куркудена чорба на Мария Шутракова, завеждащ “Контрол и организация на болничното хранене” в МБАЛ – Благоевград\nЧетвърти ден продължава издирването на мъжа, изчезнал в Родопи...


петък, 20 юли, 2018 | 1 Коментар\nMamma Mia! 2 - първи плакат\nMamma Mia! Here We Go Again е едновременно продължение и предистория на филма от 2008 г., който екранизира мюзикъла с хитовете на АББА, създаден от Катрин Джонсън и Филида Лойд.\nВиж още: Mamma Mia! - мюзикълът с песни на АББА в Софийската опера и на Белоградчишките скали\nАктьорите се завръщат в старите си превъплъщения, но сюжетът е пренесен години назад, за да покаже и младите им версии.\nЧаровната Лили Джеймс ("Пепеляшка", сериала "Имението Даунтън") е младата Мерил Стрийп, а екранните й приятелки Кристин Барански (сериалите "Добрата съпруга" и "Добрата битка") и ... прочети още\nНай-много номинации имаше "Лисичета" от Лилиан Хелман, ... прочети още


Всички заразени яйца са иззети от търговските вериги в Старозагорско\nСряда, 20 Септември 2017 17:47\nОще миналата седмица по системата за проследеност във всички големи хипермаркети на територията на Старозагорска област партидите със заразени с фипронил яйца са били поставени под възбрана и изтеглени. Това съобщи днес за медията ни директорът на Областна дирекция по безопасност на храните в Стара Загора д-р Дамян Миков.\nГорнооряховската фирма "Агробизнес", чийто яйца се оказаха заразени с фипронил, е зареждала основно големите търговски вериги в България, в това число и на територията на Старозагорска област, но след предприетите действия от страна на ОДБХ в търговските складове вече няма нито една от партидите им, увери д-р Миков.\nОколо 1.5 млн. са иззетите заразени яйца в национален мащаб и те ще бъдат унищожени, обяви днес министърът на земеделието Румен Порожанов пред една от националните телевизии.\nВсеки ден обаче кокошките, третирани със забранения препарат, добавят нови около 100 000 - 120 000 яйца и количествата за унищожение ще се увеличат.\nВ складовете на птицефермата, собственост на "Агробизнес", са били открити 17 петлитрови туби с фипронол, който съдържал 2% активно вещество. От птицефермата са обяснили, че са третирали тревните площи, върху които се отглеждат кокошките свободно, допълни министърът.\nФипронилът е забранен препарат за третиране на продуктивни животни, но може да се използва за обезпаразитяване на домашни любимци. Дали собствениците на горнооряховската фирма са знаели за забраната, не е известно.\nЗемеделският министър съобщи още, че заразените яйца стават опасни за организма, когато човек, тежащ около 70 кг, консумира 70 - 80 яйца за кратък период от време - около седмица. У нас количеството установен фипронил е минимално 0.027 г/кг, което не е опасно за здравето.\nВие сте тук:\tНачалоИнституцииВсички заразени яйца са иззети от търговските вериги в Старозагорско В началото